- jeo
                                         udskrift
                                             af
                          sø- & handelsrettens dombog
                                        ____________
                                          kendelse:
afsagt den 19. december 2014 i sagen
b-13-14
                                   s under konkurs
                                   (advokat john korsø jensen)
                                   mod
                                   x
                                   (advokat jacob berner rue e.o.)
indledning
denne sag drejer sig om konkurskarantæne i tilknytning til behandling af konkursboet s.
selskabet er ifølge en fuldstændig rapport fra erhvervsstyrelsen stiftet den 7. oktober 2011 af
mikjær holding aps med en selskabskapital på 80.000 kr., der blev indbetalt kontant til kurs
100. første regnskabsår løb fra den 7. oktober 2011 til den 31. december 2012. x (i det følgen-
                                                -2-
de alene benævnt x) har ifølge samme rapport siden den 7. oktober 2011 og frem til den 5.
november 2013, været registreret som direktør og eneste ledelsesmedlem i selskabet.
erhvervsstyrelsen traf den 10. december 2013 beslutning om tvangsopløsning af selskabet, og
den 7. januar 2014 tog sø- og handelsretten selskabet under tvangsopløsningsbehandling og
udpegede advokat john korsø jensen som likvidator. den 3. februar 2014 indgav likvidator
en konkursbegæring til skifteretten. selskabet blev herefter taget under konkursbehandling
den 7. februar 2014, hvor likvidator samtidig blev udpeget som kurator i boet. den relevante
periode for bedømmelse af sagen, jf. konkurslovens § 157, stk. 1, er således tiden efter den 10.
december 2012.
skifteretten har den 17. juni 2014 taget kurators indstilling om at indlede konkurskarantæne
mod x til følge.
påstande
kurator i s under konkurs har nedlagt påstand om, at x pålægges konkurskarantæne i tre år.
x har påstået frifindelse.
sagens nærmere omstændigheder er følgende
efter at selskabet var taget under konkursbehandling, anmodede kurator flere gange selska-
bets direktør om at sende selskabets bogføring og regnskabsmateriale og herunder doku-
mentation for en række udlæg. det hedder herefter i en e-mail af 20. maj 2014 fra x bl.a.:
      ”… det er svært for mig at fremsende noget materiale jeg ikke har, …”
det fremgår endvidere af en retsbog fra den 4. september 2014, der er udfærdiget i forbindel-
se med sagens forberedelse, at xs advokat da oplyste,
                                                     -3-
       ”at de fysiske bogføringsbilag er bortkommet som følge af klientens mange flytninger,
       men at selve bogføringen er intakt og beror hos selskabets revisor. i forbindelse med en
       retssag i århus er der indgået et retsforlig, hvor den pågældende revisor har forpligtet sig
       til at udlevere bogføringen til klienten. …”
den 8. september 2014 sendte selskabets tidligere revisor, tonny skov pedersen, en e-mail til
kurator, hvori det bl.a. hedder:
       ”… i forlængelse af … mail og telefonsamtale d.d. fremsendes hermed som aftalt saldoba-
       lance pr. 31. december 2012. …
       jeg gentager … at jeg ikke er i besiddelse af nogen form for originalt regnskabsmateriale
       for selskabet ligesom jeg ikke har nogen bogføring for perioden efter den 31. december
       2012. …”
i den omtalte saldobalance for perioden fra selskabets stiftelse den 7. oktober 2011 til den 31.
december 2012, fremgår bl.a., at der har været et varesalg på 148.955 kr., et dækningsbidrag 2
på 41.635,48 kr., og at der har været salgsomkostninger på i alt 85.104 kr., herunder annonce
og reklameudgifter med henholdsvis 19.713,60 kr. og 15.000 kr. samt repræsentationsudgifter
med 48.341,40 kr. resultatet før skat er opgjort til 84.035,88 kr. selskabets aktiver er opgjort
til 69.938,90 kr. og passiverne til142.029,78 kr., heraf gæld til selskabsdeltagere på 50.821,03
kr.
der er udarbejdet en årsrapport for samme periode, der er godkendt på en generalforsam-
ling den 25. juni 2013, og hvor selskabet var registreret under navnet s 2 aps.
der er endvidere dokumenteret en kontoudskrift fra sparekassen balling pr. 28. januar 2014,
hvoraf bl.a. fremgår, at der efter den 31. december 2012 kun er krediteret og debiteret ganske
få poster, og at det – udover overførsler på 300 kr. og 80,96 kr. – alene vedrører renter og ge-
byrer.
om xs flytninger har denne udarbejdet et omfattende notat, der omfatter perioden fra den 1.
august 2001 til den 31. oktober 2014.
                                                -4-
kurator har om konkursboets økonomiske forhold oplyst, at dette ikke har nogen midler, og
at boets konto er negativ med 1.475 kr. der er anmeldt tre krav i konkursboet i medfør af
konkurslovens § 97 med i alt 83.109,55 kr., herunder skat med 16.471 kr. og selskabets revi-
sor med 9.653,55 kr., der omfatter bistand i forbindelse med udarbejdelse af årsrapport for
2012.
kurator har den 23. maj 2014 fortaget indberetning i medfør af konkurslovens § 110, stk. 4, til
københavns politi og heri anført, at x ikke på betryggende vis har opbevaret selskabets bog-
føring og regnskabsmateriale, jf. bogføringslovens § 10.
det fremgår endelig af en personrapport fra biq aps, at x tillige er registreret i ledelsen i
selskaberne s 3 aps, s 4 s.m.b.a., s 5 aps og s 6 holding aps, og at han tidligere – udover
nærværende selskab – har været registreret i ledelsen i s 7 aps, der er opløst i 2013, i s 8
aps, og i s 9 aps, der er taget under konkursbehandling i 2010.
forklaringer
x har forklaret, at han har og har haft mange selskaber. det skyldes, at han er iværksætter
med mange forskellige aktiviteter, og at han på handelsskolen lærte, at han skulle adskille
ansvaret for sine forskellige projekter, også det juridiske, når han havde flere forretningsom-
råder. han opererer primært indenfor it, og opgaverne spænder fra it specifikke løsninger
til konsulentvirksomhed. i s var den bærende forretningsidé at give s´ kunder kunstig omta-
le på nettet og herved vise google, at virksomheden var vigtig. ved at systematisere en så-
dan omtale ville virksomheden opnå en højere google score og være højere oppe på listen
ved søgning på googles søgemaskine. teknikken har været anvendt siden slutningen af
1990´erne. det var samlebåndsproduktion. google ændrede dog sin metode, hvorved pro-
duktet mistede sin værdi, og kunderne forlod s. han havde også brugt revisor tonny skov
pedersen som revisor i tre andre selskaber. processen var lidt sjov, for han blev typisk ringet
op af revisor dagen før fristen for regnskabsfremlæggelse og fik at vide, at det gjorde ikke
noget, at regnskabet blev lidt forsinket, da man først fik bøde på 5. dagen. på 4. dagen mød-
tes de så til en kop kaffe, og han underskrev regnskabet for ikke at få bøder. han var ikke
                                                 -5-
klar over, om det var sådan, at det normalt foregik, men gik ud fra, at revisor havde styr på
det. i slutningen af 2012 gjorde revisor ham opmærksom på, at der var gæld i et af de andre
selskaber. han havde ikke været bekendt med denne gæld og blev mistænksom. han under-
søgte derefter revisors navn og fandt ud af, at denne en del gange var blevet dømt i revisor-
ankenævnet. derfor ville han ikke acceptere revisors regning. revisor havde for 2012 fået
bogføringsbilagene, som sad i en fysisk mappe med bilagene i kronologisk rækkefølge og en
saldobalance afstemt med banken. han havde selv udarbejdede et excel ark med posteringer,
som sad forrest i mappen. han mener ikke, at excel arket findes elektronisk længere, men er
heller ikke blevet bedt om at finde det. da revisor blev færdig med regnskabet, fik han bog-
føringen tilbage i en kasse med bilag fra flere af selskaberne. kassen blev flyttet rundt nogle
gange og endte i en lade hos hans forældre. han har ikke i forbindelse med kurators hen-
vendelse efterfølgende kunnet finde mappen i kassen hos forældrene. kontoudtoget fra spa-
rekassen over posteringer i 2011-13 viser ikke alle de betalinger, som fandt sted for selskabet.
han har af egen lomme betalt en rumænsk medarbejder ca. 1.500 kr. han har også betalt
kontoens overtræk og andre regninger bortset fra den fra revisor tommy skov pedersen.
derud over skete der intet i selskabet i 2013. hans mange flytninger skyldes, at han ville om-
kostningsoptimere og derfor valgte at bo, hvor arbejdsopgaverne var, og hvor der var billigst
at bo. han boede f.eks. en periode gratis hos sine forældre, som han så til gengæld hjalp med
forskelligt, da hans mor var blevet syg. han jagter hele tiden nye opgaver og er nu igen flyt-
tet tilbage til forældrene. den liste over forskellige adresser, som han selv har udfærdiget
som bilag, viser korrekt, hvor han har boet igennem årene. kun på to af adresserne nåede
han ikke at tilmelde sig folkeregistret, fordi opholdene var for korte. nu er han flyttet tilbage
til sjælland, hvor han udfører tre projekter, henholdsvis med konsulentarbejde for tdc, for
dansk kabel tv og for novozymes. hos sidstnævnte består hans opgaver i at rydde op i
nogle gamle projekter, hvor kunden har mistet overblikket over detaljerne. selskabet s 4
aps driver han med en kammerat. det er et lyd- og fotostudie, som ikke er stiftet med profit
for øje, men er mere hobbybaseret som en kreativ højborg. han ved ikke, hvad den angivne
post i årsrapporten og balancen om gæld til selskabsdeltager på ca. 50.000 kr. vedrører. det
er tonny skov pedersen, der har anført beløbet. han har ikke kontrolleret, hvor tonny har
beløbet fra. han underskrev som tidligere nævnt bare regnskabet, da selskabet ellers kunne
pålægges en bøde. han troede på det tidspunkt, at revisor havde styr på, hvad han lavede.
                                                   -6-
foreholdt salgsomkostningerne på ca. 85.000 kr., oplyste han, at de anførte l9.000 kr. og
15.000 kr. formentlig anvendt er til annoncering, mens de 48.000 kr. formentlig er anvendt til
events, herunder med bloggere.
synspunkter
parterne har i det væsentligste procederet i overensstemmelse med deres processkrifter.
kurator har i sit processkrift til støtte for påstanden bl.a. anført:
at  x siden 7. oktober 2011 var anmeldt som direktør i selskabet, og udgjorde selskabets
    eneste ledelsesmedlem, indtil han fratrådte som direktør i selskabet den 5. november
    2013, hvorefter selskabet ikke længere havde nogen ledelse;
at  x således i forhold til bogføringslovgivningen har været den bogføringspligtige;
at  x som den bogføringspligtige ikke har overholdt pligten til opbevaring af selskabets
    bogføringsmateriale i medfør af bogføringslovens § 10;
    x har ikke, trods opfordring dertil, udleveret selskabets bogføringsmateriale til likvida-
    tor/kurator, idet x derimod har erkendt, at de fysiske bogføringsbilag er bortkommet,
    hvorfor dette ikke har været muligt;
    det bestrides i den forbindelse, at x skulle have befundet sig i ”påregnelig uvished”
    med hensyn til, at kurator ønskede at få udleveret selskabets bogføringsmateriale.
    x har netop ved adskillige emails bekræftet, at selskabets bogføringsmateriale var bort-
    kommet, hvilket understøtter, at x ikke kan have været uvidende om kurators ønske om
    at få dette materiale udleveret;
at  x som den bogføringspligtige har haft ansvaret i medfør af bogføringslovens § 6;
                                               -7-
at x således ikke har sørget for, at regnskabsmaterialet ikke er bortskaffet eller ødelagt;
at xs adskillige flytninger ikke fritager for den omsorgspligt for selskabets bogføringsma-
   teriale, der følger af bogføringslovens § 6 og § 10;
at x er uegnet til at deltage i ledelsen af en erhvervsvirksomhed, og derfor bør pålægges
   konkurskarantæne, jf. konkurslovens § 157;
at x har udvist groft uforsvarlig forretningsførelse, jf. konkurslovens § 157, stk. 1, ved ikke
   at have iagttaget denne lovbestemte pligt til at opbevare selskabets bogføringsmateriale
   samt til at sikre, at dette ikke bortkommer i medfør af bogføringslovens § 6 og § 10, har
   handlet groft uforsvarlig i sin forretningsførelse af selskabet.
   det fremgår bl.a. af ”betænkning om konkurskarantæne”, betænkning nr. 1525, pag. 96:
        ”… det samme gælder, hvis den pågældende på grov måde har tilsidesat sine for-
        pligtelser med hensyn til bogføring, eksempelvis ved gennem længere tid slet ikke
        at bogføre. heri ligger også, at det normalt ikke i sig selv vil kunne begrunde en
        konkurskarantæne, hvis virksomheden alene har tilsidesat pligter til bogføring og
        angivelse af moms eller a-skat i den sidste korte periode, før virksomhedens drift
        ophørte, eller før virksomheden blev taget under rekonstruktionsbehandling eller
        konkursbehandling.”
   tilsvarende anfører lars lindenkrone og anders ørgaard i ”konkursloven med kom-
   mentarer”, 12 udgave, pag. 88.2:
        ”… i samme retning trækker, at virksomheden bogføring eller bogføringsmateriale
        er bortkommet, og at skyldneren ikke kan give en troværdig forklaring på årsagen
        til, at materialet ikke umiddelbart er tilgængeligt for kurator. …”
   x har hverken kunnet fremskaffe bogføringsbilagene eller en bogført balance, hvilket
   underbygger, at der ikke kan være sket løbende bogføring i selskabet siden d. 31. de-
   cember 2012 og frem til dekretdagen d. 7. februar 2014;
                                                -8-
at x således har frataget dels kurator muligheden for at foretage sædvanlige undersøgelser
   for omstødelige dispositioner, de ledelsesmæssige dispositioner, m.v., ligesom skat er
   frataget muligheden for at efterprøve selskabets moms- og skatteangivelser;
at x derfor er uegnet til at deltage i ledelsen af en erhvervsvirksomhed, idet han ved sine
   handlinger i selskabet har vist, at han som ledelse i et selskab ikke på forsvarlig vis iagt-
   tager de almindelige lovkrav til sikring af bogføring samt opbevaring af bogføringsma-
   teriale, jf. konkurslovens § 157, stk. 2;
at xs handlemåde og omstændighederne i øvrigt gør det rimeligt at pålægge konkurska-
   rantæne, jf. konkurslovens § 157, stk. 2.
   adgang til selskabets bogføringsmateriale er netop altafgørende for retten til at drive
   virksomhed, herunder for en løbende samt efterfølgende kontrolmulighed af de disposi-
   tioner, ledelsen har foretaget i selskabet.
   når bogføringsmaterialet ikke kan fremfindes, frarøves såvel skat som en kurator på
   vegne selskabets kreditorer muligheden for på tilstrækkelig vis, at kunne gennemføre
   denne kontrol, herunder muligheden for at kunne sikre, at selskabets aktiver også tilgår
   selskabets kreditorer.
   skat’s kontrolmulighed vil således blive illusorisk, såfremt skat ikke har den fornød-
   ne adgang til bogføringsmateriale, jf. skattekontrollovens § 6;
at konkurskarantænen bør pålægges for en periode på 3 år, da der ikke foreligger sådanne
   særlige grunde, der gør, at konkurskarantæne kun skal pålægges for en periode kortere
   end 3 år, jf. konkurslovens § 158, stk. 1;
at det forhold, at x objektivt har haft betydelige vanskeligheder med at fremskaffe de bilag,
   som kurator efterspørger, blot understøtter kurator i, at x ikke har opbevaret selskabets
   bogføringsmateriale tilstrækkeligt forsvarligt.
                                               -9-
     dette kan ikke begrunde fastlæggelse af en kortere periode for konkurskarantænen.
xs advokat har i sit processkrift gjort gældende:
at konkurskarantæne som kriminalitetsreducerende institut ikke er relevant over for sagsøg-
   tes iværksættervirksomhed, der ikke er båret af profitmotiv,
at sagsøgers kommunikation med sagsøgte ikke har været tilstrækkeligt entydig og konse-
   kvent,
at sagsøgte objektivt har haft substantielle vanskeligheder ved at fremskaffe de bilag, som
   sagsøger efterspørger.
han har endvidere under hovedforhandlingen supplerende gjort gældende,
at der ikke er objektivt ansvar for bilagsmangel, og
at der ikke har været aktiviteter i selskabet i 2013 og derfor ikke forefindes bogføringsbilag
   for dette år.
sø- og handelsretten skal udtale:
efter bevisførelsen finder retten det ubetænkeligt at lægge til grund, at bogføringsbilagene
for 2012 – efter at have været udlånt til selskabets revisor med henblik på at udarbejde års-
rapport for samme år – er tilbageleveret til x, og at de herefter er bortkommet i hans vare-
tægt under omstændigheder, som ikke er undskyldelige.
efter x forklaring sammenholdt med selskabets kontoudtog frem til 21. oktober 2013 finder
retten det derimod ikke tilstrækkelig godtgjort, at der i 2013 har været sådanne aktiviteter i
selskabet, der har nødvendiggjort bogføring.
                                                 - 10 -
for så vidt angår bogføringen for 2012, er det de sagkyndige dommeres vurdering, at opbe-
varing af bogføringsmateriale er af afgørende betydning for udarbejdelse af retvisende regn-
skaber og kontrol heraf, og at x, der er og har været i ledelsen for flere selskaber, ikke har
været uvidende herom. de øvrige dommere kan tilslutte sig denne vurdering.
dommerne torben kuld hansen, jeanette melchior, ole lundsgaard andersen og torben
svanberg udtaler:
da x, der i 2012 var direktør for selskabet, ikke længere er i besiddelse af selskabets bogfø-
ring, og da denne ikke kan give en troværdig forklaring på, at dette ikke længere er tilgæn-
geligt, lægger disse dommere til grund, at dette ikke har været opbevaret på betryggende
vis.
herefter finde vi, at x har overtrådt bogføringslovens § 10, hvorefter han som direktør for
selskabet havde pligt til at opbevare regnskabsmaterialet på betryggende vis i 5 år fra ud-
gangen af det regnskabsår, materialet vedrører.
da det herefter ikke er muligt for kurator eller offentlige myndigheder at foretage kontrol af
de økonomiske dispositioner, der har fundet sted, herunder om der foreligger omstødelige
forhold, og da en opbevaring af saldobalancen og årsrapporten er utilstrækkelig, finder vi, at
x herved har gjort sig skyldig i groft uforsvarlig forretningsførelse, og at han derfor er ueg-
net til at deltage i ledelsen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder vi, at
det er rimeligt at pålægge x konkurskarantæne, jf. konkurslovens § 157, stk. 1 og 2, dog såle-
des at vi – henset til forholdets mindre graverende karakter – finder, at den pålagte karantæ-
ne alene bør løbe i et år, jf. § 158, stk. 1 fristen regnes fra det tidspunkt, hvor kendelsen er
endelig.
dommer henrik rothe udtaler:
jeg finder ikke fuldt tilstrækkeligt grundlag for, at forkaste xs forklaring om bortkomsten af
bilagene som utroværdig, men dette medfører ikke at bortkomsten er undskyldelig. x har
derfor overtrådt bogføringslovens § 10.
                                                - 11 -
når henses til gældbogens indhold om xs forklaring om, at han indstillede driften af selska-
bet efter at have svaret enhver sit, hvilket understøttes af den fremlagte kontoudskrift for
selskabets bankkonto, finder jeg, at der i denne sag nok er tale om en sløset og uforsvarlig
adfærd fra xs side, men jeg finder dog ikke, at adfærden efter en samlet bedømmelse af de i
sagen foreliggende omstændigheder kan karakteriseres som groft uforsvarlig forretningsfø-
relses. jeg stemmer derfor for, at frifinde x for den nedlagte påstand om konkurskarantæne.
der træffes afgørelse i overensstemmelse med flertallet.
                                        derfor bestemmes:
x pålægges konkurskarantæne i et år.
x betaler inden 14 dage fra dato til statskassen sagens omkostninger med 21.250 kr.
                                          henrik rothe
                torben kuld hansen                           jeanette melchior
ole lundsgaard andersen                                                        torben svanberg
                                              (sign.)
                                          ___ ___ ___
                               udskriftens rigtighed bekræftes
                                   sø- og handelsretten, den
